Michail Semionovič Cvet

Michail Semionovič Cvet (; * 14. máj 1872, Asti, Taliansko – † 26. jún 1919, Voronež, Rusko) bol ruský botanik, ktorý je známy najmä tým, že je zakladateľom chromatografie a zistil dve modifikácie chlorofylu: modrozelenú a a  žltozelenú b.

Životopis 
Vyrastal v Ženeve vo Švajčiarsku. Jeho matka bola Talianka a otec ruský úradník. 

Titul bakalára získal v roku 1893 na Ženevskej univerzite. Neskôr, v roku 1896, získal doktorát za svoju prácu o bunkovej fyziológii. Onedlho sa presťahoval do ruského mesta Petrohradu za svojím otcom. Tu začal pracovať v biologickom laboratóriu Ruskej akadémie vied. 

V roku 1897 sa stal učiteľom botaniky. O päť rokov prešiel na Inštitút fyziológie rastlín vo Varšave, kde zastával miesto asistenta profesora. Inštitút musel pre prvú svetovú vojnu opustiť. 

Michail Cvet zomrel vo veku 47 rokov na chronický zápal hrtanu.

Ruskí botanici